Publication: Magyar Közlöny
Issue: MK-2004-4 (Year: 2004, Number: 4)
Era: 2004-2010
Section: 
Paragraph Index: 1

2004. évi I. törvény a sportról* A Magyar Köztársaság állampolgárait megilleti a lehetõ legmagasabb szintû testi és lelki egészséghez való alkotmányos jog. A testkultúra az egyetemes kultúra része, az egészségvédelem (a megelõzés és a rekreáció) fontos eszköze, a szabadidõ eltöltésének társadalmilag is hasznos módja. A testnevelés és a sport jelentõs szerepet tölt be az ifjúság erkölcsi-fizikai nevelésében, a személyiség formálásában. Az állam feladata ezért, hogy közérdekbõl segítse elõ az állampolgárok testneveléshez és sportoláshoz fûzõdõ joga gyakorlati megvalósulását, és támogassa a civil szervezetek keretében kifejtett, tisztességes és az esélyegyenlõség jegyében is folytatott sporttevékenységet, ideértve a fogyatékosok sportját is. Az állam az ifjúság egészséges fejlõdése érdekében biztosítja a közoktatás és felsõoktatás testnevelését és sportját, valamint az intézményen kívüli diáksportot. Az állam a szabadidõsport és a diáksport támogatásával is elõmozdítja a mozgásgazdag életmód elterjedését, a rendszeres testedzést. Az állam támogatja a versenysportot, sportolóinknak a nemzetközi sportéletben való részvételét, kiemelkedõ jelentõséget tulajdonít az olimpiai és a paralimpiai eszmének. Az állam erõsíti a sport egyes területein a piaci viszonyok kialakulását, a sporttal összefüggõ üzleti vállalkozásokat, biztosítja a testkultúra fejlesztését szolgáló képzés feltételrendszerét. A testnevelés és a sport fejlesztését össze kell hangolni az egészségügyi célkitûzésekkel, a környezet- és természetvédelemmel, valamint a területfejlesztéssel. Az állam feladata, hogy hozzájáruljon a sporttal kapcsolatos önveszélyeztetõ káros tendenciák (pl. dopping) csökkentéséhez, gondoskodjon a sportrendezvények biztonságáról, a sportolói személyiségvédelemrõl, a sporthuliganizmussal szembeni fellépésrõl. Az Országgyûlés e célok jegyében és az Európai Sport Chartával összhangban a következõ törvényt alkotja: * A törvényt az Országgyûlés a 2003. december 22-i ülésnapján fogadta el. I. Fejezet A SPORTOLÓ JOGÁLLÁSA Általános szabályok

Source: https://magyarkozlony.hu/hivatalos-lapok/2ec72675fb18b35d3f031c30301cf530fd17da04/dokumentumok/fc3558c8364b04cee0bde648582765a57ab8507b/letoltes